
Tisztelt Képviselő-testület!

A Képviselő-testület a 2015. október 29-i ülésén, a 184/2015.(X.29.) határozatával döntött a TESZ csoport nonprofit Kft-be történő integrálásáról 2016. január 1-jei hatállyal.

[bookmark: _GoBack]A döntés értelmében a jelenlegi TESZ csoport vezetője Tóth Ferenc Imre ezen időponttól a Kft. alkalmazottja lesz. Ugyanakkor nevezettet a Képviselő-testület 2012. november 29. napjától 2017. november 28. napjáig a Kft. Felügyelő Bizottsága tagjának választotta.

A PTK 3:121. § (4) bekezdése értelmében a felügyelő bizottságnak – a munkavállalói részvétel szabályain alapuló tagságtól eltekintve – nem lehet tagja a társaság munkavállalója.

A törvényi szabályozásnak megfelelően Tóth Ferenc Imre 2016. január 1. napjától megbízatásáról írásban lemondott.

A bizottsági megbízatásáról lemondott tag helyére Vass Éva önkormányzati képviselőt, a Pénzügyi, Ügyrendi és Városfejlesztési Bizottság tagját javasolom megválasztani, akit szakmai tapasztalata, végzettsége, lelkiismeretes munkája alapján alkalmasnak ítélek meg a feladat ellátására.

Vass Éva a megbízatást elvállalta.

Ennek alapján kérem a Tisztelt Képviselő Testületet, hogy Tóth Ferenc Imre Felügyelő Bizottsági tag megbízatásáról történő lemondását vegye tudomásul, és javasolom Vass Éva-t a 3 fős Felügyelő Bizottság tagjának megválasztani 2016. január 1. napjától 2017. november 28. napjáig.

A változást a Kft alapító okiratában is át kell vezetni, ezért a módosító okiratot, valamint az egységes szerkezetbe foglalt alapító okiratot előterjesztésemhez mellékelem.

Határozati javaslat: 

Martfű Város Önkormányzata Képviselő-testületének
……../2015. (XII.17.) határozata

a Martfűi Városfejlesztési Nonprofit Kft. Felügyelő Bizottsága tagja lemondásának tudomásul vételéről, az új tag megválasztásáról

Martfű Város Önkormányzatának Képviselő-testülete megtárgyalta a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság Felügyelő Bizottsága tagja lemondásának tudomásul vételéről, az új tag megválasztásáról szóló előterjesztést, mely alapján az alábbi döntést hozta:

1. A Képviselő-testület Tóth Ferenc Imre a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság Felügyelő Bizottsága tagjának – összeférhetetlenség miatti – lemondását tudomásul veszi.




2. A Képviselő-testület a Felügyelő Bizottság tagjának 2016. január 1. napjától 2017. november 28. napjáig Vass Éva Martfű, Bata utca 2/A szám alatti lakost választja meg.


3. A Képviselő-testület a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság alapító okiratának módosítását és az egységes szerkezetbe foglalt alapító okiratát a határozat melléklete szerint jóváhagyja.

Erről értesül: 
1./ J. N. Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Tóth Ferenc Imre, Martfű, Hunyadi János utca 31,
4. Vass Éva Martfű, Bata utca 2/A.
5. Varga és Társa Ügyvédi Iroda Martfű
6./ Irattár.

M a r t f ű, 2015. november 17.


                                                                                                                                                              
									Dr Papp Antal
									polgármester

